钦定古今图书集成/历象汇编/乾象典/第096卷 > 书经 > 《洪范》
## 钦定古今图书集成/历象汇编/乾象典/第096卷 > 书经 > 《洪范》

一、五行：“一曰水，二曰火。”

〈疏〉天一生水，地二生火，地六成水，天七成火。数之所起，起于阴阳，阴阳往来，在于日道。十一月冬至日南极，阳来而阴往。冬，水位也，以一阳生为水数。五月夏至日北极，阴进而阳退。夏火位也，当以一阴生为火数。但阴不名奇，数必以偶，故以六月二阴生为火数也。是故《易》说称“乾贞于十一月子，坤贞于六月未”，而皆“左行”，由此也。又万物之本，有生于无，著生于微。五行之体，水最微为一，火渐著为二。

《火》曰“炎上”，

〈注〉炎上者，炎而又上也

〈大全〉陈氏大猷曰：“炎”以气言，　夏氏曰：火之始炎，未尝苦也，炎炎不已，焦灼既久，而苦之味成，则苦者炎上之所作。